Okrug Östergötland

Okrug Östergötland () je okrug na jugu Švedske. Glavni grad okruga je Linköping. Okrug je osnovan 1634.

 Geografija 
mini|270p|Tekniska Verken (Tehničko industrijsko postrojenje) Linköpinga

Östergötlands län graniči s okruzima Södermanlands län i Örebro län na istoku, Västra Götalands län na zapadu, Jönköpings län i Kalmar län na jugu dok ga na istoku okružuje [[Baltičko more. U sastav okruga ulazi historijska pokrajina Östergötland te manji dijelovi pokrajina Södermanland, Närke i Småland.

 Priroda 
Ukupna površina okruga iznosi 11.630 km2, od kojih je 10.562 km2 kopno. Devet posto od ukupne površine je voda, u koju ulazi i jedan dio Göta-Kanala dugog oko 190,5 km te veliki dio jezera Vättern. 51% površine okruga je prekriveno šumama dok je samo 5% naseljeno. Najviša tačka okruga (327m iznad mora) je Stenabohöjden u općini Ydre. 136 prirodnih rezervata pokrivaju 43.566 hektara  teritorije okruga.

U okrugu se nalazi 13.009 ostrva od kojih je 480 naseljeno. Najviše ostrva se nalazi u općinama Söderköping (4.122) i Valdemarsvik (3.182). Najveća ostrva okruga su Norra Finnö, Yxnö i Torpön. Na istoku okruga kroz arhipelag Baltičkog mora kojeg čini oko 6.300 ostrva, protežu se četiri duboka zaljeva Bråviken, Slätbaken, Valdemarsviken i Gamlebyviken.

 Veća mjesta 
 Linköping (94.248) (broj stanovnika 2000)
 Norrköping (82.744)
 Motala (30.136)
 Finspång (12.796)
 Mjölby (11.828)

 Historija 
Östergötlands län osnovan je 1634. Nekada je nosio naziv Linköpings län, po imenu glavnog grada.

 Administrativna podjela 
Okrug je administrativno podijeljen na 13 općina. Najveća općina okruga je Linköping (137.949 stanovnika), a najmanja Ydre (3.859).
desno|270p

 Općine 
Boxholm (5.242)
Finspång (20.937)
Kinda (9.889)
Linköping (137.949)
Mjölby (25.248)
Motala (41.877)
Norrköping (124.729)
Söderköping (14.049)
Vadstena (7.540)
Valdemarsvik (8.157)
Ydre (3.859)
Åtvidaberg (11.711)
Ödeshög (5.481)

(Broj stanovnika po popisu od 31. marta 2006)

 Reference 

 Vanjski linkovi 
Uprava okruga Östergötlands län
Turistički portal Östergötland
www.regionfakta.com

Kategorija:Okruzi u Švedskoj
*